kardosdrur/scandi-wiki huggingface dataset:
Økonomisk sociologi

Økonomisk sociologi er studiet af sociale årsager til og virkninger af forskellige økonomiske fænomener. Feltet kan inddeles i en klassisk periode og en moderne, der er kendt som "Ny økonomisk sociologi".

Den klassiske periode beskæftigede sig især med moderniteten og dens aspekter, bl.a. rationalisering (i sociologisk forstand), sekularisering, urbanisering, social lagdeling og så videre. Eftersom sociologi primært opstod som en reaktion på den kapitalistiske modernitet, spillede økonomi en stor rolle i mange af de klassiske sociologiske undersøgelser. Udtrykket "økonomisk sociologi" blev skabt af William Stanley Jevons i 1879 og senere brugt i værker af Émile Durkheim, Max Weber og Georg Simmel mellem 1890 og 1920. Webers arbejde om forholdet mellem økonomi og religion og den kulturelle affortryllelse af det moderne Vesten er et typisk eksempel på den fremgangsmåde, der anvendtes i den økonomiske sociologis klassiske periode.

Moderne økonomisk sociologi omfatter undersøgelser af alle moderne sociale aspekter af økonomiske fænomener; økonomisk sociologi kan således betragtes som et felt i skæringspunktet mellem økonomi og sociologi. Hyppige forskningsområder indenfor moderne økonomisk sociologi omfatter de sociale konsekvenser af økonomiske handlinger, de sociale betydninger, som de indebærer, og de sociale interaktioner, som de letter eller hindrer.

Litteratur 

 Deleuze, Gilles & Guattari, Felix (2009): Anti-Oedipus: Capitalism and Schizophrenia. Penguin Classics  
 Foucault, Michel (2008): Sikkerhed, territorium, befolkning. Hans Reitzels forlag 
 Harvey, David (2018): Marx, Capital, and the Madness of Economic Reason. Oxford University Press 
 Hudson, Michael (2017): J is for Junk Economics: A Guide to Reality in an Age of Deception. Islet
 Huffington, Clare, Armstrong, David (ed.) (2004): Working Below the Surface. The Emotional Life of Contemporary Organizations. Karnac Books 
Marx, Karl (1970): Kapitalen - kritik af den politiske økonomi, bind 1-3. Rhodos, oversat af Kjeld Ø. Nielsen 
 Mazzucato, Mariana (2018): The Value of Everything – Making and Taking in the Global Economy. Public affairs 
 Piketty, Thomas (2014): Kapitalen i det 21. århundrede. Gyldendal 
Rasmussen, Steen Borg (2013): Økonomi i et sociologisk perspektiv. Columbus  
Scheuer, S. (2001). Økonomisk Sociologi. I Den store Danske Encyklopædi Gyldendal. 
 Santner, Eric (2015): The Weight of All Flesh. On the Subject-Matter of Political Economy. Oxford University Press 
 Streeck, Wolfgang (2016): How Will Capitalism End? Verso 
 Wolff, Richard (2016): Capitalism’s Crisis Deepens: Essays on the Global Economic Meltdown. Haymarket Books

Se også 

 Adfærdsøkonomi
 Socioøkonomi

Kilder

Eksterne henvisninger 

 Economic Sociology - the European Website

Sociologi
Sociologiske fagområder
Henriette Danneskiold-Samsøe

Henriette Danneskiold-Samsøe (født 12. august 1776, død 28. juli 1843) var enke efter lensgreve på Gisselfeld slot, Christian Conrad Sophus Danneskiold-Samsøe, og grundlægger af Holmegaard Glasværk efter hans idé.

Danneskiold-Samsøe fik som barn og pige en for tiden ualmindelig alsidig uddannelse gennem hjemmeundervisning af læreren Peder Deichmann, som var stærkt inspireret af Rousseau og oplysningstidens tanker om det frie barn. Danneskiold-Samsøe opretholdt forbindelsen med læreren til dennes død via en omfattende brevveksling, som er bevaret til i dag.

Litteratur

Kilde 

Lensgrever fra Danmark
Super Mario RPG

Super Mario RPG, med undertitlen Legend of the Seven Stars i sin nordamerikanske udgivelse, er et rollespil udviklet af Square og udgivet af Nintendo til Super Nintendo Entertainment System. Spillet blev udgivet den 9. marts 1996 i Japan og den 13. maj 1996 i Nordamerika. Nintendo udgav spillet til Wiis Virtual Console-tjeneste i 2008 og til Wii Us Virtual Console-tjeneste i slutningen af juni 2016. Nintendo har også genudgivet Super Mario RPG i september 2017 som en del af Nintendo Classic Mini: Super Nintendo Entertainment System.

Super Mario RPG er det første computerrollespil i Mario-serien. Dets spilmekanikker har grundlæggende ligheder med andre rollespil fra Square, såsom Final Fantasy-serien, med en historie og actionbaserede spilmekanikker afledt af Super Mario-serien.

Referencer

Eksterne henvisninger 
 
Officiel hjemmeside for Wii Virtual Console 
Officiel hjemmeside for Wii U Virtual Console

Computerspil fra 1996
Mario-rollespil
SNES-spil
Mario & Luigi: Superstar Saga

Mario & Luigi: Superstar Saga er et rollespil udviklet af AlphaDream og udgivet af Nintendo til Game Boy Advance. Spillet blev udgivet internationalt i november 2003 og er det første spil i Mario & Luigi-serien. Det blev senere udgivet til Wii Us Virtual Console på Nintendo eShop i 2014, og genudgivet i forbedret udgave til Nintendo 3DS tituleret som Mario & Luigi: Superstar Saga + Bowser's Minions i 2017.

Referencer

Eksterne henvisninger 
 
Officiel europæisk hjemmeside

Computerspil fra 2003
Game Boy Advance-spil
Mario-rollespil
Nintendo 3DS-spil
Virtual Console-spil til Wii U
Haley Heynderickx

Haley Heynderickx (født den 28. maj 1993) er en amerikansk singer-songwriter fra Portland, Oregon.

Heynderickx debuterede i 2016 med EPen, Fish Eyes. I marts 2018 udgav hun sit første album I Need to Start a Garden, på pladeselskabet Mama Bird Recording Co. Albummet fik en række positive anmeldelser, heriblandt karakteren 7.3 på Pitchfork. NPR Music skrev at albummet var "betagende" og Uproxx kaldte det "en strålende folkemusik debut". I januar 2018, blev hun kåret til "En kunstner man bør se" af Stereogum.

Heynderickx er fra en Filippinsk-Amerikansk familie og voksede op nær Portland, hvor hun lærte at synge i en kirke. Hendes musik inkluderer en fingerspil teknik for akustiske guitarer, inspireret af Leo Kottke og John Fahey samt introspektiv lyrik afbrudt af "godt timede letsindigheder".

Diskografi 
Albums
 I Need to Start a Garden (2. marts, 2018)
EPer
 Unpeeled (Banana Stand) (17. marts, 2017)
 Fish Eyes (29. januar, 2016)

Noter

Eksterne henvisninger 
 
 Haley Heynderickxs kanal på YouTube

Guitarister fra USA
Singer-songwritere fra USA
Personer fra Californien
Personer fra Oregon
Geoffrey Blake

Geoffrey Lewis Blake (født 20. august 1962) er en amerikansk skuespiller og komiker.

Kilder

Eksterne henvisninger 

 

Personer fra Baltimore
Skuespillere fra Maryland
Niesky

Niesky () er en mindre by i Landkreis Görlitz. Med knap 10.000 indbyggere er Niesky blandt de mindste byer i Freistaat Sachsen, der har status som Großen Kreisstadt.

Geografi 
Niesky  ligger ca. 13 km vest for grænsen til Polen.
Ud over Niesky er der i bykommunen fire landsbyer Kosel () og Stannewisch (Stanojšćo) mod nord, Ödernitz (Wódrjeńca) mod sydøst og  See (Jězor) mod vest.

Nabokommuner
Nabokommuner er (med uret fra nord)  Rietschen, Hähnichen, Horka, Kodersdorf, Waldhufen, Quitzdorf am See og Kreba-Neudorf.

Kilder og  henvisninger 

 Officielt websted
Boris Ulrich

Boris Ulrich (født 10. august 1931 i Zagreb, død 21. juni 1983 i Münster, Tyskland) var en kroatisk komponist, pianist og dirigent.

Ulrich hører til nyere tids mest betydende kroatiske moderne komponister inden for klassisk musik. Han studerede komposition og klaver på Musikakademiet i Zagreb. Ulrich har skrevet to symfonier, to klaverkoncerter, orkesterværker, kammermusik, balletmusik, korværker, filmmusik og stykker for klaver etc. Han var også chefproducent og radiotekniker på Kroatisk Radio.

Udvalgte værker 

 Symfoni "Vespers" (1974) - for kammergruppe og orkester
 "Folkelig" Symfoni (1980) - for orkester

Eksterne henvisninger 
 om Boris Ulrich på www.musicweb-International.com
 om Boris Ulrich på sh.wikipedia.org

Komponister fra Kroatien
Pianister fra Tyskland
Dirigenter fra Tyskland
Personer fra Zagreb
Rexho Mulliqi

Rexho Mulliqi (født 18. marts 1923 i Guci, Montenegro - død 25. februar 1982) var en montenegrinsk/albansk komponist og musikpædagog.

Mulliqi hører til Albaniens fremmeste komponister. Han studerede i sine unge i år på musikkonservatoriet i Beograd, Serbien, og senere underviste han i Kosovo på musikhøjskolen i Pristina i harmonik og kontrapunkt.
Mulliqi har komponeret to symfonier, orkesterværker, kammermusik, korværker, klaverstykker, filmmusik etc.

Udvalgte værker 

 Symfoni nr. 1 (1955) - for orkester
 Symfoni nr. 2 "Den kosovariske" (1972) - for orkester

Kilde 
  Om Rexho Mulliqi på www.musicweb-international.com

Komponister fra Albanien
Jules Levy

Jules Ephraim Levy (født 19. juni 1930 i Thessaloniki, Grækenland - død 3. juni 2006) var en bulgarsk komponist og dirigent.

Levy studerede komposition på Sofia Statslige Musikakademi hos Veselin Stojanov. Han studerede senere komposition privat i Frankrig. Levy har skrevet fire symfonier, orkesterværker, kammermusik, to operaer, korværker, [cenemusik, balletmusik, underholdnings musik for orkester etc. Han var også dirigent for flere orkestre såsom Statens Musikorkester for Bulgarsk Radio etc.

Udvalgte værker 

 Symfoni nr. 1 "Liv og død" (1958) - for orkester
 Symfoni nr. 2 (1970) - for orkester
 Symfoni nr. 3 "Den evige flamme" (1975) - for orkester
 Symfoni nr. 4 "Burleske" (1984) - for blæsere 
 "Neda" (1977) - opera 
 "Mit Fædreland"'' (1976) - for blandet kor

Eksterne henvisninger 

 Om Jules Levy på www.ubc-bg.com
 Om Jules Levy på www.musicweb-international.com

Komponister fra Bulgarien
Dimitar Tapkov

Dimitar Tapkov (Tapkoff) (født 12. juli 1929 i Sofia - død 7. maj 2011) var en bulgarsk komponist og musikpædagog.
Tapkov studerede komposition på Sofia Statsakademi hos Marin Goleminov. Han har skrevet tre symfonier, orkesterværker, kammermusik, kormusik, vokalmusik etc.

Udvalgte værker 

 Symfoni nr. 1 "1878 AD" (1978) - for orgel og orkester
 Symfoni nr. 2 (1991) - for stemme og orkester
 Symfoni nr. 3 "Mikro" (1992) - for strygere
 3 Sinfoniettas (1966, 1967, 1971) - for strygere

Eksterne henvisninger 

 Om Dimitar Tapkov på www.ubc-bg.com 
 Om Dimitar Tapkov på www.musciweb-international.com 

Komponister fra Bulgarien
Personer fra Sofia
Plamen Djurov

Plamen Nikiforov Djurov (Dzhurov) (født 21. april 1949 i Pleven) er en bulgarsk komponist, dirigent og pianist.

Djurov hører til den nuværende generations ledende komponister i Bulgarien. Han studerede komposition, direktion og klaver på Statens Musikakademi hos bl.a. Marin Goleminov og Konstantin Iliev.
Han har skrevet 2 symfonier, orkesterværker og kammermusik, og han er især kendt for sine korværker bl.a. et rekviem.
Djurov vandt førsteprisen ved en klaverkonkurrence i 1974. Han har ligeledes gæstedirigeret over alt i verden.

Udvalgte værker 

 Symfoni nr. 1 (1976) - for orkester
 Kammersymfoni (1980) - for kammerorkester
 Requiem - for mezzosopran, fortæller, kor og orkester (1988)
 Koncert for saxofon og orkester (2001)
 "Elegi"'' - for orkester (1980)
 Sonate (1975) - for klaver

Eksterne henvisninger 
 Om Plamen Djurov på www.ubc-bg.com
 Om Plamen Djurov på www.musicweb-international.com

Komponister fra Bulgarien
Dirigenter fra Bulgarien
Pianister fra Bulgarien
Najden Gerov

Najden Gerov (født 14. juni 1916 i Plovdiv, død 24. oktober 1989) var en bulgarsk komponist, pianist og journalist.

Gerov studerede komposition og klaver på American College i Sofia. Herefter arbejdede han som akkompagnatør på forskellige teatre og operaer i Sofia, bl.a. Varna Operaen. Gerov har skrevet tre symfonier, seks operaer, orkesterværker, kammermusik, scenemusik, korværker, balletmusik, filmmusik etc.

Udvalgte værker 

 Symfoni nr. 1 (1977) - for orkester
 Symfoni nr. 2 (1979) - for orkester
 Symfoni nr. 3 (1980) - for orkester
 "Kaloyan" (1963) - filmmusik

Eksterne henvisninger 

 Om Nayden Gerov på www.ubc-bg.com
 Om Nayden Gerov på www.musicweb-international.com

Komponister fra Bulgarien
Pianister fra Bulgarien
Journalister fra Bulgarien
Aleksandar Tekeliev

Aleksandar Tekeliev (født 3. juni 1942 i Svilengrad) er en bulgarsk komponist, professor og musikpædagog.

Tekeliev studerede komposition hos Veselin Stojanov på Sofia Statslige Musikakademi. Han studerede videre herefter privat i Budapest og Paris. Han blev professor i komposition på Sofia Statslige Musikakademi (1991) og har været tilknyttet bulgarsk radio som tekniker.
Tekeliev har skrevet en symfoni, tre kammersymfonier, orkesterværker, kammermusik, scenemusik, korværker, vokalmusik, balletmusik etc.

Udvalgte værker 

 Symfoni nr. 2 (1) "Til minde om min mor" (1975) - for strygerorkester 
 Kammersymfoni nr. 1 (1973) - for orkester
 Kammersymfoni nr. 3 "De Profundis Spiritus" (1994) - for 12 celloer 
 Kammersymfoni nr. 4 "Symfoni Requiem" (2002) - for kvindeligt folkekor og orkester 
 "Skyggen" (1979) - ballet 
 "Adagio" og "Scherzo" (1973) - for strygere

Eksterne henvisninger 
 Om Aleksandar Tekeliev på www.ubc-bg.com
 Om Aleksandar Tekeliev på www.musicweb-international.com

Komponister fra Bulgarien
Nikålssuppe

Nikålssuppe er en traditionel madret til skærtorsdag og hedder også skærtorsdagssøbe eller skærtorsdagskål.

Det er en suppe af ni forskellige slags grønne urter og kål, der kan høstes i påsketiden. Ved at spise denne suppe mente man at kunne holde sig sund og rask det kommende år. Betegnelsen går tilbage til et oldengelsk digt fra vikingetiden: Nine Herbs Charm.

Skærtorsdag hedder på tysk Gründonnerstag (grøntorsdag). Det grønne er afledt af dagens latinske navn: dies viridium. 'Viridis' er frisk, grøn, kraftfuld. Dette er formentlig sammenhængen til den grønne spise. Det tyske navn er Neunkräutersuppe.

Antallet 9 kan fraviges, så det kun er 7 forskellige slags grønt, og hvilke det er, er der vist ingen faste regler for, men traditionelt kommer på tale:  grønkål, brændenælde, skvalderkål, brandbæger, lancet-vejbred, glat vejbred, tusindfryd, syre, fuglegræs, pimpinelle, bibernelle, vorterod, mælkebøtte, tvetand, selleri, korsknap, røllike, løg, ramsløg, brøndkarse, tykskulpet brøndkarse, løgkarse, engkarse, birkeblade, dueurt, vejsennep, havekørvel, mælde, snerre, purløg, kørvel, persille, løvstikke, timian, salvie, dild, gulerod (også toppen), gråbynke, rosetkarse (cardamine hirsuta), vårsalat, lægebetonie, natskygge, slangehoved, hønsehirse (echinochloa crus-galli), kamille, vildæble (pyrus malus), fennikel, evt. et par laurbærblade.

Referencer  

Kål
Krydderurter
Påske
Mad fra Danmark
Mario & Luigi: Partners in Time

Mario & Luigi: Partners in Time er et rollespil udviklet af AlphaDream og udgivet af Nintendo til Nintendo DS. Spillet blev udgivet i Nordamerika november 2005, i Japan december 2005 og i Europa januar 2006. Det er det andet spil i 
Mario & Luigi-serien og er efterfølgeren til Mario & Luigi: Superstar Saga til Game Boy Advance. Spillet blev efterfulgt af Mario & Luigi: Bowser's Inside Story, som blev udgivet i 2009. Partners in Time blev senere genudgivet til Wii Us Virtual Console-tjeneste i 2015.

Historien følger Mario, Baby Mario, Luigi og Baby Luigi, som rejser frem og tilbage i tid, mens de søger efter Princess Peach, der er blevet bortført af rumvæsner kendt som Shroobs. Spilmekanikkerne fokuserer på samarbejdet mellem kvartetten, som skal bruge deres specifikke kvaliteter og færdigheder til at løse gåder for at komme videre, og har flere rollespilelementer. Spillet er betydeligt mørkere i tone end dets forgænger, især i sit plot og dets temaer.

Referencer 

Computerspil fra 2005
Mario-rollespil
Nintendo DS-spil
Virtual Console-spil til Wii U
Mario & Luigi: Bowser's Inside Story

Mario & Luigi: Bowser's Inside Story er et rollespil udviklet af AlphaDream og udgivet af Nintendo til Nintendo DS i 2009. Det er det tredje spil i Mario & Luigi-serien.

Plottet i spillet følger Mario og Luigi, der er blevet slugt af deres ærkefjende Bowser. Mariobrødrene lærer at hjælpe Bowser, som ikke er bekendt med deres tilstedeværelse, da han bekæmper Fawful som har taget kontrol over Mushroom Kingdom. Spillet fokuserer på trioens samarbejde, hvor deres specifikke kvaliteter og færdigheder skal bruges til at løse gåder for at opnå fremskridt i spillet. I lighed med sine forgængere har spillet et turbaseret kampsystem, der lægger stor vægt på timing.

En genudgivelse af spillet med opdateret grafik og nyt indhold, tituleret som Mario & Luigi: Bowser's Inside Story + Bowser Jr.'s Journey, er under udvikling til Nintendo 3DS.

Referencer

Eksterne henvisninger 
 

Computerspil fra 2009
Mario-rollespil
Nintendo 3DS-spil
Nintendo DS-spil
Mario & Luigi: Dream Team Bros.

Mario & Luigi: Dream Team Bros., kendt i Nordamerika som Mario & Luigi: Dream Team, er et rollespil udviklet af AlphaDream og udgivet af Nintendo til Nintendo 3DS i 2013. Det er det fjerde spil i Mario & Luigi-serien.

Referencer 

Computerspil fra 2013
Mario-rollespil
Nintendo 3DS-spil
Mario & Luigi: Paper Jam Bros.

Mario & Luigi: Paper Jam Bros., kendt i Nordamerika som Mario & Luigi: Paper Jam, er et rollespil udviklet af AlphaDream og udgivet af Nintendo til Nintendo 3DS. Det blev udgivet i Japan og Europa i december 2015, og i Nordamerika i januar 2016. Det er det femte spil i Mario & Luigi-serien, og låner figurer og elementer fra Paper Mario-serien.

Referencer 

Computerspil fra 2015
Mario-rollespil
Nintendo 3DS-spil
Sluppen

Sluppen var et fastelavnsoptog, der blev opført i Aarhus fra 1830'erne indtil 1976, hvor det blev indstillet på grund af manglende tilslutning. Formålet var velgørenhed, hvor man samlede penge ind til gamle sømænd og sømandsenker. Deltagerne var selv fortrinsvis sømænd.

Den århusianske marinemaler Christian Blache (1838-1920) fortæller i Ude og Hjemme nr. 178 (1881) om Sluppen i hans barndom:
 

Blache nævner også, at "den Tid vel desværre ikke er fjærn, da 'Sluppen' forsvinder". Sluppen holdt pause under 1. verdenskrig og derefter indtil 1930, hvor den blev taget op igen. Under 2. verdenskrig var der igen et par års pause. 

Men i midten af 1970'erne gik det ikke længere: "Sluppen er gået på grund" skrev Århus Stiftstidende i februar 1977. Årsagen var mandskabsmangel. Ifølge "slup-admiral" Ustrup krævede det omkring 40 mand, hvis optoget skulle se ud af noget, og der var ikke længere nok, der ville tage fri og opgive deres dagløn for at gå med i optoget. 1976 blev således Sluppens sidste optog.

Litteratur og kilder
 AarhusWiki, Sluppen
Kjeld Elkjær: "Byen i fest", Århus i 1930'erne (1984), side 100-101. 
Århus Stiftstidende 18.2.1977. 
Lokalhistorisk Samling, Århus Kommunes Biblioteker

Aarhus
Begivenheder i Danmark
Allan Bo Andresen

Allan Bo Andresen (født 19. februar 1973 i Hammel) er en tidligere dansk cykelrytter. Han kørte blandt andet for Team Designa Køkken.

Andresen er storebror til Chris Anker Sørensen.

Eksterne henvisninger 
 
 

Mandlige cykelryttere fra Danmark
Personer fra Hammel
Røstad Station

Røstad Station (Røstad stasjon eller Røstad holdeplass) er en jernbanestation på Nordlandsbanen, der ligger ved Høgskolen i Nord-Trøndelag (HiNT) i Levanger kommune i Norge. Stationen består af et spor og en perron med et læskur.

Stationen åbnede som trinbræt 7. januar 2001 for at betjene Høgskolen i Nord-Trøndelag. Oprindeligt hed stationen Rødstad, men der stod Røstad på stationsskiltet, hvilket navnet blev ændret til 14. december 2008. NSB kaldte tidligere stationen for HINT og senere for Røstad/HINT.

Litteratur

Eksterne henvisninger 

Stationer på Nordlandsbanen
Jernbanestationer i Trøndelag
Etableret i 2001
Bergsgrav Station

Bergsgrav Station (Bergsgrav stasjon eller Bergsgrav holdeplass) er en jernbanestation på Nordlandsbanen, der ligger i Verdal kommune i Norge. Stationen består af krydsningsspor med en perron med læskur ved det ene spor og en mindre parkeringsplads.

Stationen blev oprettet som trinbræt i 1938. 6. december 1977 blev der etableret et fjernstyret krydsningsspor lige syd for stationen. I 2009 blev perronen erstattet af en ny ved krydsningssporet. Hvor den gamle perron havde ligget på den vestlige af sporet, kom den nye til at ligge på den østlige, så den kom til at vende ud mod byggegrundene i området.

Litteratur

Eksterne henvisninger 

Stationer på Nordlandsbanen
Jernbanestationer i Trøndelag
Etableret i 1938
Jørgen Nicolai

Jørgen Nicolai  er en dansk soldat og forfatter, der blev kendt da han i 2015 tog til Syrien for at slutte sig til de kurdiske styrker i kampen mod Islamisk Stat. Han har udgivet bogen Heval om sine oplevelser i den forbindelse. Jørgen Nicolai har derudover udgivet børnebogen Noah, den lille sømand, inspireret af sin opvækst i det maritime Svendborg. Jørgen Nicolai er søn af en skibsfører og er selv tidligere sømand, og har derudover en fortid i det danske forsvar.
Bogen Heval har opnået stor opmærksomhed også uden for Danmarks grænser ikke mindst fordi den er skrevet af en soldat ved fronten i Syrien. Bogen og dens indhold er beskrevet i Artikler i Spiegel, Daily Mail og New York times bl.a. 
Bogen Heval har ligeledes medvirket til at Folketinget har haft en lang og heftig debat omkring danskeres optagelse i fremmede magters militære enheder. Dette har bl.a. Medført at danskere ikke længere kan rejse frit til visse krigsområder i Irak og Syrien. Disse tiltag har dog mest haft fokus på danskere der har tilsluttet sig Daesh (Islamisk Stat).

Referencer 

Børnebogsforfattere fra Danmark
Selvbiografer fra Danmark
Mandlige forfattere i det 21. århundrede
Verdal Station

Verdal Station (Verdal stasjon) er en jernbanestation på Nordlandsbanen, der ligger i byen Verdalsøra i Verdal kommune i Norge. Den består af nogle få spor, to perroner og en stationsbygning med ventesal og toilet.

Stationen åbnede 1. november 1904, da banen blev forlænget dertil fra Levanger. Den fungerede som endestation, indtil det næste stykke til Sunnan åbnede 15. november 1905. Oprindeligt hed den Værdalen, men den skiftede navn til Verdal 1. juni 1919. Den blev fjernstyret 6. december 1977 og gjort ubemandet 1. juni 2001.

Stationsbygningen blev opført i 1902 efter tegninger af Paul Armin Due. Den toetages bygning er udført med en stueetage i mursten og en overbygning i rødmalet træ. Førstesalen har en altan ud mod sporene.

Litteratur

Eksterne henvisninger 

Stationer på Nordlandsbanen
Jernbanestationer i Trøndelag
Etableret i 1904
Spica

Spica (også betegnet Alpha Virginis el. α Virginis, forkortet Alpha Vir el. α Vir) er den klareste stjerne i stjernebilledet Jomfruen. Målinger af dens parallakse viser at den befinder sig 250±10 lysår fra Solen. Spica er en spektroskopisk dobbeltstjerne og roterende variabel stjerne, hvor de to stjerner er så tæt på hinanden, at de kun kan skelnes i deres spektre. Primærstjernen er en blå kæmpestjerne af Cepheide typen.

Kilder 

Dobbeltstjerner
Stefan Dragostinov

Stefan Dragostinov (født 11. april 1948 i Sofia, Bulgarien) er en bulgarsk komponist, pianist og dirigent.

Dragostinov studerede komposition som ung privat hos bl.a. Pancho Vladigerov. Han studerede så senere hos Alexander Raichev på State Academy of Music i Sofia, både komposition og klaver. Han har skrevet 6 symfonier, orkesterværker, kammermusik, korværker etc. Dragostinov har senere arbejdet som dirigent og producent med bulgarsk folkemusik som speciale.

Udvalgte værker 

 Symfoni nr. 1 "Sinfonia Piccola" (1971) - for blæserkvintet
 Symfoni nr. 2 "Requiem" - (1972) - for kor og orkester
 Symfoni nr. 3 (1976) - for orkester
 Symfoni nr. 4 (1978) - for orkester
 Symfoni nr. 5 "Symfoni Monument" (1982) - for orkester
 Symfoni nr. 6 "Symfoni for freden" - for solist kor og orkester (1985)

Kilde 
 Om Stefan Dragostinov på www.ubc-bg.com
 Om Stefan Dragostionov på www.musciweb-international.com

Komponister fra Bulgarien
Pianister fra Bulgarien
Dirigenter fra Bulgarien
Personer fra Sofia
Ivan Marinov

Ivan Marinov (født 17. oktober 1928 i Sofia, Bulgarien - død 26. november 2003) var en bulgarsk komponist og dirigent.

Marinov studerede komposition og direktion på State Academy of Music i Sofia hos bl.a. Veselin Stojanov og Marin Goleminov.
Han har komponeret 2 symfonier, orkesterværker, kammermusik, vokalmusik, strygekvartet , korværker etc.
Marinov blev senere en anerkendt dirigent som dirigerede i mange lande men primært i Bulgarien bl.a. som chefdirigent på Operaen i Plovdiv.

Udvalgte værker 

 Symfoni "En dreng tæller stjernerne" (1962) - for orkester
 Symfoni nr. 1 (1967) - for bassanger og orkester 
 Ilinden (1956) (symfonisk digtning) - for orkester 
 Lyrisk overture (1955) - for orkester

Kilde 
 Om Ivan Marinov på www.ubc.bg.com
 Om Ivan Marinov på www.musicweb-international.com

Komponister fra Bulgarien
Dirigenter